Engedményezési Megállapodás

|  |  |
| --- | --- |
| amelyet egyrészről  | **Szombathely Megyei Jogú Város Önkormányzata** |
|   | székhely: 9700 Szombathely, Kossuth L. u. 1-3. |
|  | képviseli: Dr. Nemény András polgármester  |
|  |  |
|  | mint **Engedményező, vagy Önkormányzat** |
| másrészről  | **Weöres Sándor Színház** **Nonprofit Korlátolt Felelősségű Társaság**székhely: 9700 Szombathely, Akacs Mihály u. 7.Képviseli: Szabó Tibor igazgató mint **Engedményes, vagy Színház** |

(a továbbiakban együtt: Felek)

kötöttek az alulírott napon és helyen, az alábbiak szerint:

**A megállapodás előzményei és célja**

1 Önkormányzat kijelenti, hogy Kulturális és Innovációs Minisztérium (a továbbiakban: Minisztérium) és az Önkormányzat között 2025 ……-n *az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény* 16. § (8) bekezdése, valamint *az egyes önkormányzati fenntartású színházak közös működtetéséről szóló 1095/2025. (IV. 7.) Korm. határozat* alapján közös működtetési megállapodás (a továbbiakban megállapodás) jött létre az Önkormányzat által fenntartott Színház közös működtetése érdekében.

2. A megállapodás alapján 2025. évben a Színház működését a

a) a Minisztérium 347.386.470 forinttal

b) az Önkormányzat 347.386.470 forinttal

támogatja.

3. A megállapodás 18. pontja szerint az Önkormányzat kötelezettséget vállalt arra, hogy a Minisztérium által biztosított költségvetési támogatást ingyenesen, a támogatási jogviszonyban és a megállapodásban foglalt feltételeken felül további feltételek előírása nélkül engedményezi a Színház javára és a Támogatói Okirat kibocsátását megelőzően, a Támogatói Okirat kibocsátásának előzetes feltételeként, a jelen megállapodás aláírt példányát bemutatja a Minisztérium részére.

4. Jelen megállapodás célja a 3. pont szerinti engedményezés írásba foglalása.

**A** **megállapodás hatálya**

5. Felek a jelen megállapodást határozott időre, a 2025. évi központi költségvetési támogatás biztosítása céljából a Társműködtető által kiadott Támogatói Okirat szerinti jogviszony időtartamára kötik.

**A Felek nyilatkozatai**

6. Engedményező a jelen megállapodás elválaszthatatlan részét képző megállapodás szerinti, a Minisztérium által biztosított központi költségvetési támogatást visszavonhatatlanul és feltétel nélkül engedményezi a Színház javára.

7. Engedményes tudomásul veszi, hogy a Minisztérium által biztosított központi költségvetési támogatás összege 2 elemből áll; alapműködési támogatásból (85 %) és minőségi támogatásból (15 %).

8. Engedményes tudomásul veszi, hogy a minőségi támogatás a nyilatkozata alapján, a megállapodás szerinti szakmai indikátorok és az általa vállalt további fejlődési célok alapján a tárgyévi támogatói okiratban kerül meghatározásra.

9. Engedményes tudomásul veszi, hogy az alapműködésre adott támogatás tartalmazza:

a) a használt/bérelt épített és eszköz infrastruktúra üzemeltetési költségeihez való hozzájárulást;

b) a művészek és az üzemeltetés bérköltségéhez, illetve megbízási díjaihoz történő hozzájárulást;

c) az előadások létrehozásához kapcsolódó közvetlen dologi költségekhez történő hozzájárulást.

10. Engedményes kötelezettséget vállal arra, hogy a részére közvetlenül megküldött költségvetési támogatás felhasználásáról, továbbá a megállapodás szerint indikátorok teljesítéséről adatot szolgáltat az Önkormányzat részére.

**Vegyes rendelkezések**

11. Jelen megállapodás csak a 1. pont szerinti közös működtetési megállapodással együtt érvényes.

12. Jelen megállapodás módosítása, illetve az 5. pontban megjelölt támogatási jogviszony időtartama alatti megszüntetése a Felek közös akaratából, a Minisztérium írásbeli jóváhagyása esetén kizárólag írásban történhet.

13. A Felek a jelen megállapodásból eredő esetleges jogvitákat tárgyalásos úton kötelesek rendezni és csak ennek eredménytelensége esetén fordulnak bírósághoz.

14. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai, elsősorban a Polgári törvénykönyvről szóló 2013. évi V. törvény rendelkezéseit tekintik irányadónak.

A Felek a jelen, 3 számozott oldalból és 14 pontból megállapodást elolvasták, megértették, majd, mint akaratukkal mindenben megegyezőt jóváhagyólag aláírták.

A megállapodás 4 db eredeti, egymással teljes egészében megegyező példányban készült, amelyből 2 db az Engedményezőnél, 2 db az Engedményesnél marad.

Szombathely, 2025.

|  |  |
| --- | --- |
| Engedményes:……………………………….Szabó Tibor igazgató *(ph.)* | Engedményező:……………………………….Dr. Nemény András*polgármester**(ph.)* |